
ОБЩИНА ПЛОВДИВ – РАЙОН ЦЕНТРАЛЕН

Пловдив, 4000,  ул. Хр.Г.Данов” №39         тел: (032) 658 211, факс: (032) 626 204

www.plovdivcentral.org; e-mail: centralen@plovdiv.bg
ДО КМЕТОВЕТЕ
НА ВСИЧКИ ОБЩИНИ И НАСЕЛЕНИ МЕСТА
В ОБЛАСТ Пловдив

ОТНОСНО: Провеждане на статистическо изследване „Интегрирана статистика за земеделските стопанства през 2026 г." (IFS2026) Споразумение No 101250125 - 2025-BG-IFS2026
   
 УВАЖАЕМА ГОСПОЖО / УВАЖАЕМИ ГОСПОДИН КМЕТ,
 
Уведомяваме Ви, че Министерството на земеделието и храните (МЗХ) чрез отдел „Агростатистика" към Главна дирекция „Земеделие и регионална политика", като орган на статистиката, съвместно с областните дирекции „Земеделие" (ОДЗ), провежда статистическо изследване „Интегрирана статистика на земеделските стопанства през 2026 г.", в изпълнение на Регламент (ЕС) 2018/1091 на Европейския парламент и на Съвета относно интегрирана статистика за земеделските стопанства. Подробните изисквания са разписани в Регламент за изпълнение (ЕС) 2024/2914.


Периода за провеждане на изследването е от 21-ви октомври 2026 г. до 1-ви март 2027 г. Като от 21 октомври до 09 ноември ще бъде осигурен достъп на стопаните до информационната система за агростатистика (ИСАС) за онлайн попълване на статистическите въпросници на включените в списъците за анкетиране земеделски стопанства, които разполагат с актуален електронен адрес. След 09.11.2026 г. данните за земеделските стопанства ще се събират чрез анкетьори, които ще посетят стопаните и ще се контролират от експертите по агростатистика от областните дирекции „Земеделие". Събраната информация ще се използва, САМО и ЕДИНСТВЕНО за статистически цели. Опазването на тайната на данните, предоставени от стопаните, е гарантирано, съгласно чл. 25, 26 и 27 от Закона за статистиката. Индивидуалните данни за стопанствата не се разпространяват, не се предоставят на данъчни и социални служби и нямат юридическа стойност пред съда.


 Анкетьорът притежава служебна карта, издадена от ОДЗ, която ще представи, за да се легитимира. Ако въведените или събрани данни имат нужда от уточняване, стопаните ще бъдат посетени отново или ще се свържат с тях по телефона или по електронната поща.

Молим за Вашето съдействие за разпространение на тази информация по населени места и разгласяване на кампанията по анкетирането.


Предварително Ви благодарим за съдействието!

С уважение,
АНГЕЛ ЛИЧЕВ
ДИРЕКТОР ОД"ЗЕМЕДЕЛИЕ"-Пловдив
